b'\n_START_ARTICLE_\nApanasje\n_START_PARAGRAPH_\nApanasje er et ord som kommer fra latin (ad \xc2\xabtil\xc2\xbb og panis \xc2\xabbr\xc3\xb8d\xc2\xbb) og er \xc3\xa5rsl\xc3\xb8nn fra statskassen til statsoverhode eller medlem av fyrstehus. Ordningen kommer fra Frankrike, hvor apanasje var ordet for de penger som kongens ikke-f\xc3\xb8rstef\xc3\xb8dte barn fikk. Den eldste s\xc3\xb8nnen ble alltid konge og for \xc3\xa5 st\xc3\xb8tte de andre barna, mottok de land, eiendom eller penger.\n_START_SECTION_\nNorge\n_START_PARAGRAPH_\nI Norge tildeles apanasje til medlemmer av Kongehuset over statsbudsjettet. I budsjettet for 2012 var apanasjen p\xc3\xa5 9,6 millioner kroner for kongeparet, mens kronprins Haakon og kronprinsesse Mette-Marit fikk 8 millioner kroner. Dette skal dekke deres personlige utgifter i forbindelse med offisielle oppgaver og ordin\xc3\xa6rt vedlikehold av eiendommene deres. Til \xc3\xa5 drifte hoffet kommer andre midler. Apanasjen er ikke regnskapspliktig._NEWLINE_Da kronprins Haakon og prinsesse M\xc3\xa4rtha Louise var ugifte, fikk de sv\xc3\xa6rt lav apanasje. Prinsesse M\xc3\xa4rtha Louise sa fra seg apanasjen da hun giftet seg med Ari Behn. Hun valgte \xc3\xa5 leve av sin egen inntekt.\n_START_SECTION_\nSverige\n_START_PARAGRAPH_\nI Sverige ble ordningen med apanasje innf\xc3\xb8rt 1. desember 1809 da Riksdagen gjorde en avtale med Karl 13. hvor staten fikk adgang til et antall kongsg\xc3\xa5rder mens kongen fikk retten til \xc3\xa5 disponere slottene og en \xc3\xa5rlig apanasje.'